Z A P I S N I K

40. sjednice Vijeća Mjesnog odbora Prečko, održane 26. rujna 2024., u prostorijama Mjesne samouprave Prečko, Prečko 2a, s početkom u 19:00 sati.

NAZOČNI ČLANOVI VIJEĆA:
Miro Bašić, Krešimir Bikić, Irena Kolbas, Biserka Kopčok, Marko Palada, Andrea Skočić, Mirjana Sporiš, Nenad Stepinac, Branka Štrkalj
NENAZOČNI ČLANOVI: Ivana Tolić
OSTALI NAZOČNI: Nema
Sjednicom predsjedava: predsjednik Vijeća Marko Palada 
Zapisnik vodi: predsjednik Vijeća Marko Palada

Predsjednik konstatira da je nazočno 9 od 11 članova Vijeća, što znači da Vijeće može pravovaljano odlučivati te otvara 40. sjednicu Vijeća Mjesnog odbora Prečko.
Vijeće jednoglasno prihvaća tekst Zapisnika 39. sjednice Vijeća održane 29. kolovoza 2024., bez izmjena.

Slijedom navedenog na prijedlog predsjednika Vijeće jednoglasno utvrđuje:
DNEVNI RED:
1. [bookmark: _Hlk178806440]Prijedlog odluke o izmjeni Poslovnika o radu Vijeća Mjesnog odbora Prečko
2. [bookmark: _Hlk178806981]Očitovanje o donošenju Plana potreba za aktivnostima, programima i projektima unapređenja kvalitete života građana Mjesnog odbora Prečko u 2025.
3. [bookmark: _Hlk178807357]Prijedlozi akcija za programe Gradskog ureda za obnovu, izgradnju, prostorno
uređenje, graditeljstvo i komunalne poslove u 2025.
4. [bookmark: _Hlk178809325]Davanje mišljenja na Nacrt prijedloga odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
5. [bookmark: _GoBack]Izmjena Plana potreba za aktivnostima, programima i projektima unapređenja kvalitete života građana Mjesnog odbora Prečko u 2024.
6. Pitanja, prijedlozi i obavijesti


Ad.1. Prijedlog odluke o izmjeni Poslovnika o radu Vijeća Mjesnog odbora Prečko
[bookmark: _Hlk176248344]Članovi Vijeća primili su pisani materijal uz poziv.
U raspravi sudjeluju svi članovi Vijeća.
Vijeće jednoglasno donosi:
ODLUKU
o izmjeni Poslovnika o radu Vijeća Mjesnog odbora Prečko

Članak 1.

	U Poslovniku o radu Vijeća Mjesnog odbora Prečko , donesenog na 23. sjednici, 20. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

OBRAZLOŽENJE 
Odluke o izmjeni Poslovnika o radu Vijeća Mjesnog odbora Prečko
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora Prečko donijelo je, na 23. sjednici, 20. travnja 2023. Poslovnik o radu Vijeća Mjesnog odbora Prečko, koji je objavljen dana 26. travnja na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora Prečko, na način da je Vijeće Mjesnog odbora Prečko donijelo, na 40. sjednici dana 26. rujna 2024. Odluku o izmjeni Poslovnika o radu Vijeća Mjesnog odbora Prečko.
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.

 Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora Prečko donijelo je na 40. sjednici 26. rujna 2024. Odluku o izmjeni Poslovnika o radu Vijeća Mjesnog odbora Prečko, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.


Ad.2. Očitovanje o donošenju Plana potreba za aktivnostima, programima i projektima
unapređenja kvalitete života građana Mjesnog odbora Prečko u 2025.
[bookmark: _Hlk157157351]Članovi Vijeća primili su pisani materijal uz poziv.
U raspravi sudjeluju svi članovi Vijeća.
Vijeće jednoglasno donosi:
Z A K LJ U Č A K
o namjeri donošenja Plana potreba za aktivnostima, programima i projektima unapređenja kvalitete života građana Mjesnog odbora Prečko u 2025.

1. Vijeće planira donošenje Plana potreba za aktivnostima, programima i projektima unapređenja kvalitete života građana Mjesnog odbora Prečko u 2025. u iznosu do 6.000,00 eura.
2. Zaključak dostaviti Gradskom uredu za mjesnu samoupravu, promet, civilnu zaštitu i sigurnost.

Ad.3. Prijedlog odluke o izmjeni Poslovnika o radu Vijeća Mjesnog odbora Prečko
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Vijeće jednoglasno donosi:
Z A K LJ U Č A K
o prijedlozima za programe Gradskog ureda za obnovu, izgradnju, prostorno uređenje, graditeljstvo i komunalne poslove u 2025.

1. Vijeće Mjesnog odbora Prečko predlaže da se sljedeće akcije uvrste u programe Gradskog ureda za obnovu, izgradnju, prostorno uređenje, graditeljstvo i komunalne poslove za 2025.:

· Ulica Dore Pejačević - izgradnja istočnog nogostupa i parkirališta, te asfaltiranje kolnika i zapadnog nogostupa, k.č.br. 6229/10, 6172/1, 6225/2 i 6226 sve k.o. Donje Vrapče
· [bookmark: _Hlk178809231]Händelova ulica – rekonstrukcija parkirališta ispred kbr. 2 do 8 sa sanacijom slivnika za oborinske vode, k.č.br. 5553/2 i 5553/3 obje k.o. Donje Vrapče
· Tijardovićeva ulica - izgradnja nogostupa na jugoistočnom dijelu križanja s ulicom Žednički put, k.č.br. 5590/1 k.o. Donje Vrapče
· Vrbje – izgradnja nogostupa sa zapadne strane ulice, od Horvaćanske ceste do križanja s ulicom Mlake, k.č.br. 6926/3 i 6053/1  obje k.o. Donje Vrapče
· Petrovaradinska ulica – izgradnja istočnog nogostupa od križanja s Jarnovićevom ulicom do postojećeg nogostupa nasuprot Vodoprivrede (do križanja sa nedovršenim nastavkom ulice Vrbje), k.č.br. 6920/1 k.o. Donje Vrapče
· Vrbje odvojak – izgradnja kolnika (i nogostupa ako je moguće), od kbr. 12 so Petrovaradinske ulice, k.č.br. 6832 k.o. Donje Vrapče
· Jarnovićeva 1 – 11 – rekonstrukcija parkirališta sa sanacijom slivnika za oborinske vode, k.č.br. 6213 k.o. Donje Vrapče.

2. Zaključak dostaviti Vijeću Gradske četvrti Trešnjevka – jug.

Geoportal:
· Ulica Dore Pejačević - izgradnja istočnog nogostupa i parkirališta, te asfaltiranje kolnika i zapadnog nogostupa, k.č.br. 6229/10, 6172/1, 6225/2 i 6226 sve k.o. Donje Vrapče

· Händelova ulica – rekonstrukcija parkirališta ispred kbr. 2 do 8 sa sanacijom slivnika za oborinske vode, k.č.br. 5553/2 i 5553/3 obje k.o. Donje Vrapče

· Tijardovićeva ulica - izgradnja nogostupa na jugoistočnom dijelu križanja s ulicom Žednički put, k.č.br. 5590/1 k.o. Donje Vrapče
[image: ]
· Vrbje – izgradnja nogostupa sa zapadne strane ulice, od Horvaćanske ceste do križanja s ulicom Mlake, k.č.br. 6926/3 i 6053/1  obje k.o. Donje Vrapče
[image: ]
· Petrovaradinska ulica – izgradnja istočnog nogostupa od križanja s Jarnovićevom ulicom do postojećeg nogostupa nasuprot Petrovaradinske ulice 110 (tj. do južne međe k.č.br. 6844 k.o. Donje Vrapče), k.č.br. 6920/1 k.o. Donje Vrapče
[image: ]
· Vrbje odvojak – izgradnja ulice (i nogostupa, ako je moguće), od Petrovaradinske ulice do istočno od kbr. 12, k.č.br. 6832 k.o. Donje Vrapče
[image: ]
· Jarnovićeva ulica 1 – 11 – rekonstrukcija parkirališta sa sanacijom slivnika za oborinske vode, k.č.br. 6213 k.o. Donje Vrapče

Ad.4. Davanje mišljenja na Nacrt prijedloga odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Vijeće jednoglasno donosi:
Z A K LJ U Č A K
o davanju mišljenja na Nacrt prijedloga  Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

1. Vijeće Mjesnog odbora Prečko razmatralo je Nacrt prijedloga  Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
2. Vijeće daje pozitivno mišljenje na predmetni Nacrt prijedloga Odluke.
3. Ovaj zaključak dostavlja se Vijeću Gradske četvrti Trešnjevka – jug.



Ad.5. Izmjena Plana potreba za aktivnostima, programima i projektima unapređenja kvalitete života građana Mjesnog odbora Prečko u 2024.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Vijeće jednoglasno donosi:
	ZAKLJUČAK O IZMJENAMA PLANA 
potreba za aktivnostima, programima i projektima unapređenja kvalitete života građana 
Mjesnog odbora Prečko u 2024.

	 Članak 1. 
U Planu potreba za aktivnostima, programima i projektima unapređenja kvalitete života građana Mjesnog odbora Prečko u 2024. KLASA: 024-08/24-003/209, URBROJ: 251-13-11-15/005-24-4 od 24. 1. 2024. članak 2. mijenja se i glasi.:

	Članak 2. 

Planirana sredstva iz članka 1. u Mjesnom odboru, u ukupnom iznosu od  5.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Dan Mjesnog odbora Prečko

	Opis aktivnosti  
	nastupi lokalnih udruga, KUD-ova, zborova, druženje s članovima vijeća, street art oslikavanje, prigodni program za djecu,  

	Cilj(evi) aktivnosti 
	predstavljanje lokalnih udruga i njihovog rada građanima

	Datum održavanja
	25.05.2024.

	Procijenjena vrijednost  
	2.200,00 €

	 
	 

	Naziv aktivnosti 
	Dan Sv. Lucije

	Opis aktivnosti  
	nastupi lokalnih udruga, KUD-ova, zborova škola i vrtića, prigodne radionice za najmlađe

	Cilj(evi) aktivnosti 
	očuvanje tradicije i predsavljanje građanima rada udruga s najmlađima

	Datum održavanja
	13.12.2024.

	Procijenjena vrijednost  
	1.000,00 €

	
	

	Naziv aktivnosti 
	Malonogometni turnir "Kocka"

	Opis aktivnosti  
	pomoć u organizaciji maloogometnog turnira

	Cilj(evi) aktivnosti 
	promocija sporta

	Datum održavanja
	08. i 09.06.2024.

	Procijenjena vrijednost  
	400,00 €

	 

	
	

	

	2. ODGOJ I OBRAZOVANJE

	Naziv aktivnosti 
	Program "Kapljice" DVD-a Prečko

	Opis aktivnosti  
	edukativna predavanja djeci predškolske i niže školske dobi, demonstracijske radionice, prezentacije vatrogasnih vještina i sredstava

	Cilj(evi) aktivnosti 
	podizanje svijesti o opasnostima od požara i elementarnih nepogoda, te postupanju djece u takvim okolnostima

	Datum održavanja
	studeni 2024.

	Procijenjena vrijednost  
	1.400,00 €

	 

	
	

	3. ZDRAVLJE I PREVENCIJA BOLESTI 

	Naziv aktivnosti 
	Zdravstveno savjetovalište 

	Opis aktivnosti  
	mjerenje krvnog tlaka i šećera 

	Cilj(evi) aktivnosti 
	kontrola zdravlja za umirovljenike 

	Datum održavanja
	25.05.2024. i 13.12.2024.

	Procijenjena vrijednost  
	0,00 €

	 

	
	

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	

	Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 



Ad.6. Pitanja, prijedlozi i obavijesti
Predsjednik Vijeća informira članove o radovima iz Plana komunalnih akcija na području MO Prečko.
Budući da se nitko ne javlja za riječ, predsjednik Vijeća konstatira da je dnevni red iscrpljen i zaključuje sjednicu.
Sjednica završava u 20:17 sati.

KLASA: 024-08/24-003/1945
URBROJ: 251-13-11-15/004-24-2
Zagreb, 26. rujna 2024.

Zapisnik sastavio:
Marko Palada
Predsjednik
Vijeća Mjesnog odbora 
                Prečko

                                                                                                        Marko Palada




Izvješće o glasovanju na 40. sjednici VMO Prečko, 26. rujna 2024. 

	
Članovi Vijeća
	Prihvaćanje zapisnika 37.sjednice VMO Prečko
	Dnevni red
	Ad 1.
	Ad 2.
	Ad 3.
	Ad 4.
	Ad 5.

	1.
	MIRO BAŠIĆ
	+
	+
	+
	+
	+
	+
	+

	2.
	KREŠIMIR BIKIĆ
	+
	+
	+
	+
	+
	+
	+

	3.
	IRENA KOLBAS
	+
	+
	+
	+
	+
	+
	+

	4.
	BISERKA KOPČOK
	+
	+
	+
	+
	+
	+
	+

	5.
	MARKO PALADA
	+
	+
	+
	+
	+
	+
	+

	6.
	ANDREA SKOČIĆ
	+
	+
	+
	+
	+
	+
	+

	7.
	NENAD STEPINAC
	+
	+
	+
	+
	+
	+
	+

	8.
	MIRJANA SPORIŠ
	+
	+
	+
	+
	+
	+
	+

	9.
	BRANKA ŠTRKALJ
	+
	+
	+
	+
	+
	+
	+

	10.
	IVANA TOLIĆ
	
	
	
	
	
	
	

	11.
	-------

